
VIEŠŲJŲ PIRKIMŲ TARNYBA
VERTINIMO IŠVADA


	Vilniaus rajono savivaldybės administracijai
El. p. vrsa@vrsa.lt

	
Į 
	2026-10-
2026-07-27
2026-09-04

	Nr. 4S-          (7.4Mr)
Nr. S-19127(4.37Mr)
El. paštu[footnoteRef:1] [1:  Tarnyboje užregistruota 2026 m. rugsėjo 7 d. reg. Nr. 3S-2412 ir reg. Nr. 3S-2413.] 




[bookmark: _Hlk134107656][bookmark: _Hlk158629144][bookmark: _Hlk134107696]Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko Vilniaus rajono savivaldybės administracijos (toliau – Perkančioji organizacija) vykdyto pirkimo dalinį vertinimą. [2:  Suvestinė redakcija nuo 2026 m. liepos 1 d.] 


[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką /pasiūlymą) data/sutarties pavadinimas, data, numeris 
	„Vilniaus rajono savivaldybės vietinės reikšmės kelių ir gatvių tiesimo, rekonstravimo, taisymo (remonto), priežiūros ir saugaus eismo sąlygų užtikrinimo darbų pirkimas“ (Centrinėje viešųjų pirkimų informacinėje sistemoje (toliau – CVP IS) skelbtas 2023 m. kovo 1 d., pirkimo Nr. 652060) (toliau – Pirkimas).
Sutartis dėl Pirkimo dalies Nr. 4 (dėl D paketo[footnoteRef:3]) sudaryta 2023 m. birželio 19 d. Nr. A56(1)-651-(3.18E) (toliau – Sutartis Nr. 4). [3:  Vilniaus rajono savivaldybės teritorijos dalies paketas D, vietinės reikšmės kelių ir gatvių tiesimo, taisymo (remonto), rekonstravimo, priežiūros ir saugaus eismo sąlygų užtikrinimo darbai – Zujūnų, Avižienių ir Riešės seniūnijų teritorijų keliai ir gatvės.] 

Sutartis dėl Pirkimo dalies Nr. 5 (dėl E paketo[footnoteRef:4]) sudaryta 2023 m. birželio 19 d. Nr. A56(1)-652-(3.18E) (toliau – Sutartis Nr. 5). [4:  Vilniaus rajono savivaldybės teritorijos dalies paketas E, vietinės reikšmės kelių ir gatvių tiesimo, taisymo (remonto), rekonstravimo, priežiūros ir saugaus eismo sąlygų užtikrinimo darbai – Sudervės, Dūkštų, Maišiagalos ir Paberžės seniūnijų teritorijų keliai ir gatvės.] 


	Pirkimo vykdymo/sutarties sudarymo teisinis pagrindas 
	Įstatymas (redakcijos: 2023 m. sausio 1 d. – 2023  m. gruodžio 31 d.; 2024 m. sausio 1 d. – 2024 m. balandžio 30 d.; 2024 m. gegužės 1 d – 2024 m birželio 20 d.; 2024  m. birželio 21 d. – 2024 m. spalio 17 d.; 2024 m. spalio 18 d. – 2025 m. sausio 31  d.; 2025 m. vasario 1 d. – 2025 m. rugsėjo 30 d.; 2025 m. spalio 1 d. – 2026  m. birželio 30 d.; 2026 m. liepos 1 d. – 2026 m. gruodžio 31 d.).

	Pirkimo rūšis pagal vertės ribas ir pirkimo būdas/pirkimo priemonės pavadinimas 
	Tarptautinis pirkimas, atviras konkursas.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose)/sutarties kaina Eur be PVM 
	Planuota bendra Pirkimo vertė – 42 446 280,99 Eur be PVM (51 360 000,00 Eur su PVM):
Pirkimo dalis Nr. 1– 8 181 818,18 Eur be PVM (9 900.000,00 Eur su PVM);
Pirkimo dalis Nr. 2 – 7 314 049,59 Eur be PVM 
(8 850 000,00 Eur su PVM);
Pirkimo dalis Nr. 3 – 5 826 446,28 Eur be PVM
(7 050 000,00 Eur su PVM);
Pirkimo dalis Nr. 4 – 16 438 016,53 Eur be PVM (19 890 000,00 Eur su PVM);
Pirkimo dalis Nr. 5 –  4 685 950,41 
(5 670 000,00 Eur su PVM).
Sutarties Nr. 4 kaina[footnoteRef:5] – 13 934 827,83 Eur be PVM [5:  Nurodyta orientacinė pasiūlymo kaina.] 

(16 861 141,67 Eur su PVM);
Sutarties Nr. 5 kaina[footnoteRef:6] – 4 024 023,92 Eur be PVM [6:  Nurodyta orientacinė pasiūlymo kaina.] 

(4 869 068,94 Eur su PVM)

	Tiekėjo/koncesininko, su kuriuo sudaryta sutartis, pavadinimas, juridinio asmens kodas 
	AB „Kauno tiltai“, juridinio asmens kodas 133729589.

	Pirkimo/sutarties vertinimo apimtys/etapas 
	Dalinis Pirkimo vertinimas / po Sutarčių Nr. 4 ir Nr. 5 sudarymo.

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija 
	-

	[bookmark: _Hlk157711522]Jei dėl pirkimo/sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:  - 




*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas / koncesija.

II dalis. Vertinimo apimtyje nustatyti pažeidimai

	1. 
	Įstatymo 17 straipsnio 1 dalis[footnoteRef:7], 2 dalies 1 punktas[footnoteRef:8], 45 straipsnio 3 dalis[footnoteRef:9]. [7:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.]  [8:  „Perkančioji organizacija turi siekti, kad:
1) prekėms, paslaugoms ar darbams įsigyti skirtos lėšos būtų naudojamos racionaliai“.]  [9:  „Jeigu kandidatas ar dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti kandidatą ar dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis“.] 


	Pirkimą vykdė viešojo pirkimo komisija, sudaryta Perkančiosios organizacijos direktoriaus 2021 m. kovo 31 d. įsakymu Nr. A27(1)-770[footnoteRef:10] (toliau – Komisija). Pirkimo sąlygos patvirtintos 2023 m. vasario 24 d. Komisijos posėdyje (protokolo Nr. VP2-58). Tame pačiame posėdyje buvo nuspręsta dėl Pirkimui skirtų lėšų dydžio tiek bendrai, tiek kiekvienai Pirkimo daliai Nr. 1 - Nr. 5 atskirai.  [10:  Komisijos sudėtis keitėsi Perkančiosios organizacijos direktoriaus 2023 m. gegužės 16 d. įsakymu Nr. A27(1)-1322. ] 

Tiekėjai, teikdami pasiūlymus dėl Pirkimo dalių Nr. 1 - Nr. 5 turėjo pateikti pasiūlymus, nurodydami darbų pozicijos įkainius ir bendrą orientacinę (preliminarią) kainą pagal Pirkimo sąlygų 1 priede „Pasiūlymo forma“ nurodytas darbų pozicijas.
Perkančioji organizacija Pirkimo dokumentuose dėl Pirkimo dalių Nr. 1 - Nr. 5 darbų pozicijų, nurodytų eil. Nr. 5.14-5.17, nurodė tokių darbų pozicijų poreikį (žr. 1 lentelę). 
	Eil. Nr.
	
Pirkimo objekto dalies darbų ir paslaugų pavadinimas
	Mato vnt.
	Orientaciniai darbų ir
paslaugų kiekiai (36 mėn.)
Pirkimo dalyse Nr. 1 - Nr. 5

	5.14
	Grunto transportavimas 6 m³ auto savivarčiais 1 km atstumu
	1 maš.
	600
	1200
	600
	1305
	600

	5.15
	Keičiant vežamo grunto atstumą kiekvienam 1,0 km atstumui pridėti
	1 maš.
	600
	1200
	600
	1305
	600

	5.16
	Grunto transportavimas 12 m³ auto savivarčiais 1 km atstumu
	1 maš.
	900
	1800
	900
	5220
	900

	5.17
	Keičiant vežamo grunto atstumą kiekvienam 1,0 km atstumui pridėti
	1 maš.
	900
	1800
	900
	5220
	900


1 lentelė

Tiekėjas pasiūlymus pateikė Pirkimo dalims Nr. 4 ir Nr. 5. Tiekėjas pasiūlyme dėl Pirkimo dalies Nr. 4 Eil. Nr. 5.14 - 5.17 nurodytų darbų pozicijų nurodė šiuos įkainius (žr. 2 lentelę): 
[image: ]2 lentelė
Analogiškus darbų pozicijos įkainius Tiekėjas nurodė ir Pirkimo daliai Nr. 5 (žr. 3 lentelę):
[image: ]3 lentelė
Pirkimo sąlygų 90 punkto papunkčiuose numatyta, jog Komisija, nagrinėdama pasiūlymus „90.4. tikrina, ar pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą <...> 90.5. tikrina, ar nebuvo pasiūlyta neįprastai maža kaina <...>“. Pirkimo sąlygų 4 priedo 2.1 papunktyje nustatytas fiksuoto įkainio kainodaros būdas.
Įstatymo 45 straipsnio 1 dalies 5 punkte nustatyta, jog perkančioji organizacija turi įvertinti, ar pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą, o Įstatymo 57 straipsnio 1 dalyje įtvirtinta, jog perkančioji organizacija reikalauja, kad dalyvis pagrįstų pasiūlyme nurodytą prekių, paslaugų, darbų ar jų sudedamųjų dalių kainą arba sąnaudas, jeigu jos atrodo neįprastai mažos. 
Perkančioji organizacija vidiniuose dokumentuose nenusistatė maksimalių jai priimtinų kiekvienos darbų pozicijos įkainių.
Lietuvos Aukščiausiasis Teismas yra išaiškinęs[footnoteRef:11], kad Įstatymas nenustato perkančiajai organizacijai bendros pareigos prašyti pagrįsti atskirus tiekėjo pasiūlytus įkainius fiksuoto įkainio kainodaros sutarčių atveju, todėl atskirų įkainių vertinimas neįprastai mažos kainos aspektu priskirtinas perkančiosios organizacijos diskrecijai. Kasacinis teismas taip pat pažymėjo, kad tiekėjai, skirstydami verslo riziką, gali siūlyti žemesnius nei rinkos kaina ar simbolinius atskirų pozicijų įkainius, jeigu bendra pasiūlymo kaina neturi neįprastai mažos kainos požymių. Tai reiškia, kad Perkančioji organizacija neprivalėjo, nors galėjo pareikalauti Tiekėjo pagrįsti atskirą įkainį neįprastai mažos kainos aspektu. [11:  2023 m. sausio 5 d. nutartis civilinėje byloje Nr. e3K-3-50-378/2023. https://liteko.teismai.lt/viesasprendimupaieska/tekstas.aspx?id=9d9a63dd-a61a-4988-9ae6-4c1e671c4e88 ] 

Tačiau jeigu perkančioji organizacija vidiniuose dokumentuose nenurodo, kokie yra maksimalūs kiekvienos pozicijos įkainiai, ir tiekėjui pateikus kažkurios pozicijos įkainį neįprastai didelį (pavyzdžiui, tų darbų, kurių perkančioji organizacija pirks daugiausiai), tokiu atveju kyla rizika neracionaliai panaudoti pirkimui skirtas lėšas, todėl perkančioji organizacija turėtų įvertinti tokio įkainio pagrįstumą ir, kilus abejonių, kreiptis į tiekėją dėl jį pagrindžiančių paaiškinimų pateikimo.
Nustatyta, kad Pirkime tiekėjai teikė pasiūlymus dėl A–E paketų (Pirkimo dalių Nr. 1–Nr. 5), kuriuose buvo panašių darbų pozicijų. Todėl Perkančioji organizacija, vertindama pateiktus pasiūlymus ir disponuodama Pirkimo dalių Nr. 1 – Nr. 5 pasiūlymų duomenimis, turėjo galimybę tarpusavyje palyginti tiekėjų pasiūlytus įkainius. Kaip matyti iš 4 lentelėje pateiktų duomenų, atskiroms darbų pozicijoms Perkančioji organizacija turėjo iki 30 palyginamųjų įkainių. Atsižvelgiant į tai, reikšmingi Tiekėjo pasiūlytų įkainių skirtumai, palyginti su kitų tiekėjų analogiškų darbų įkainiais, turėjo kelti pagrįstų abejonių dėl šių įkainių pagrįstumo ir sudaryti pagrindą juos papildomai įvertinti.






4 lentelė 
	Eil. Nr. 
	Pirkimo objekto dalies darbų ir paslaugų 
	Tiekėjų pasiūlymai Eur be PVM dėl 
A paketo 
	Tiekėjų pasiūlymai Eur be PVM dėl
 B paketo 
	Tiekėjų pasiūlymai Eur be PVM dėl
C paketo 
	Tiekėjų pasiūlymai Eur be PVM dėl
D paketo 
	Tiekėjų pasiūlymai Eur be PVM dėl
E paketo 

	5.14
	Grunto transportavimas 6 m³auto savivarčiais 1 km
atstumu
	
17,96
32,93
10,22
2,31
4,74
7,00
	
18,23
32,93
10,22
27,72
4,74
15,00
	
18,49
32,93
10,22
2,31
4,74
25,62
	150,00[footnoteRef:12] [12:  4 lentelėje „Bold“ formatu paryškinti įkainiai yra pateikti Tiekėjo, visi kiti įkainiai – pasiūlymus pateikusių tiekėjų.] 

17,18
32,93
10,22
1,37
4,74
25,62
	150,00
18,76
32,93
10,22
27,72
4,74
7,00

	5.15
	Keičiant vežamo grunto
atstumą kiekvienam 1,0 km atstumui pridėti
	
6,00
2,47
10,22
2,31
4,74
15,00
	
6,00
2,47
0,82
27,72
4,74
20,00
	
6,00
2,47
0,85
2,31
4,74
10,74
	150,00
6,00
2,47
0,85
27,72
4,74
10,74
	150,00
10,00
2,47
0,85
27,72
4,74
15,00

	5.16
	Grunto transportavimas 12 m³ auto savivarčiais 1 km atstumu
	
17,96
61,74
16,16
2,31
4,74
10,00
	
18,23
61,74
16,16
46,20
4,74
20,00
	
18,49
61,74
16,16
2,31
4,74
51,24
	0,24
20,37
61,74
16,16
27,72
4,74
51,24
	0,24
18,76
61,74
16,16
46,20
4,74
10,00

	5.17
	Keičiant vežamo grunto
atstumą kiekvienam 1,0 km atstumui pridėti
	
12,00
1,23
16,16
2,31
4,74
20,00
	
12,00
1,23
0,81
46,20
4,74
30,00
	
12,00
1,23
0,81
2,31
4,74
21,48
	0,24
4,49
1,23
0,81
46,20
4,74
21,48
	0,24
10,00
1,23
0,81
46,20
4,74
20,00



Iš 4 lentelės pateiktų pasiūlymų visumos konkrečioms pozicijoms galima matyti, kad Tiekėjo pasiūlymo įkainių vertės Pirkimo dalims Nr. 4 ir  Nr. 5 kitų pasiūlymų kontekste išsiskiria gana ženkliai tiek galimai neįprastai mažos kainos aspektu, tiek galimai per didelės kainos aspektu, tačiau Perkančioji organizacija šių aplinkybių nesiaiškino.
Perkančioji organizacija dėl pasiūlyme nurodytų įkainių pagrįstumo nurodė[footnoteRef:13], jog: „Nustatant konkrečios pirkimo dalies laimėtoją ir vertinant, ar tiekėjai nepasiūlė neįprastai mažos kainos, buvo lyginamos kiekvieno pateikto pasiūlymo bendros kainos. Atskiri įkainiai nebuvo vertinami“. [13:  2026 m. liepos 27 d. raštas Nr. S-19127(4.37Mr).] 

Atsižvelgus į tai, kad Tiekėjo pasiūlyme nurodyti įkainiai reikšmingai skyrėsi tiek tarpusavyje už panašaus pobūdžio darbus (grunto transportavimas skirtingos talpos auto savivarčiais – 150,00 Eur be PVM ir 0,24 Eur be PVM), tiek nuo kitų tiekėjų Pirkimo dalyse Nr.  1 – Nr. 5 analogiškoms darbų pozicijoms pasiūlytų įkainių (žr. 4 lentelę), tokie skirtumai turėjo kelti Perkančiajai organizacijai pagrįstų abejonių dėl pasiūlyme nurodytų duomenų teisingumo, aiškumo ir įkainių pagrįstumo. Todėl konstatuotina, kad Perkančioji organizacija, nesikreipusi į Tiekėją dėl Pirkimo dalyse Nr. 4 ir Nr. 5 pasiūlytų darbų įkainių pagrįstumo ir neprašiusi paaiškinti pasiūlyme nurodytų duomenų, nesiėmė pakankamų veiksmų siekdama užsitikrinti racionalų darbams įsigyti skirtų lėšų panaudojimą.
Pažymėtina, kad Sutarties vykdymo metu dėl Pirkimo dalies Nr. 4. buvo užsakyta tik 0,19 % (10 mašinų *0,24 Eur=2,4 Eur be PVM) suplanuoto preliminaraus grunto transportavimo kiekio 12 m3 auto savivarčiais 1 km atstumu (Eil. Nr. 5.16), nors šių darbų preliminarus poreikis buvo 5220 mašinų. Tuo tarpu grunto transportavimo 6 m3 auto savivarčiais 1 km atstumu (Eil. Nr. 5.14) faktinis darbų kiekis (19267 mašinos * 150,00 Eur be PVM=2 890 050,00 Eur be PVM) viršijo 14,76 kartų (1476 %) už planuotą preliminarų kiekį (1305 mašinas) (žr. 5 lentelę). 
Atkreiptinas dėmesys, kad Pirkimo dalies Nr. 4 pasiūlymų eilėje antrą vietą užėmęs tiekėjas UAB „Kerista“ darbų pozicijai (Eil. Nr. 5.14) pateikė įkainį – 25,62 Eur be PVM (1305 mašinos *25,62 Eur be PVM = 33 434,10 Eur be PVM); darbų pozicijai (Eil. Nr. 5.16) pateikė įkainį – 51,24 Eur be PVM (5220 mašinos * 51,24 Eur be PVM = 267 427,80). Jeigu Pirkimo dokumentuose būtų buvę nurodyti tikslesni, faktines darbų apimtis labiau atitinkantys preliminarūs kiekiai, vien darbų pozicijos Eil. Nr. 5.14 vertė pagal UAB „Kerista“ pasiūlytą įkainį būtų sudariusi 493 620,54 Eur be PVM (19 267 vnt. × 25,62 Eur be PVM), o darbų pozicijos Eil. Nr. 5.16 – 512,4 Eur be PVM (10 vnt. * 51,24 Eur be PVM). Pasiūlymų vertinimo metu palyginus šių darbų pozicijų kainą su bendra orientacine pasiūlymo kaina, UAB „Kelvista“ pasiūlymas būtų buvęs ekonomiškai naudingiausias ir būtų pripažintas Pirkimo laimėtoju.










5 lentelė
	Eil.
Nr.
	Pirkimo objekto dalies darbų ir paslaugų pavadinimas
	Mato
vnt.
	Sutarties
kiekis,
numatytas
36
mėn.
	Sutarties
įkainis,
Eur be
PVM
	Faktiškai
aktuotas
kiekis
per 36
mėn.
	Sumokėta
suma per
36 mėn.,
Eur be
PVM

	5.14
	Grunto transportavimas 6 m³auto savivarčiais 1 km
atstumu
	1 maš.
	1 305
	150
	19 267
	2 890 050

	5.15
	Keičiant vežamo grunto
atstumą kiekvienam 1,0 km atstumui pridėti
	1 maš.
	1 305
	150
	14 259
	1 548 375

	5.16
	Grunto transportavimas 12 m³ auto savivarčiais 1 km atstumu
	1 maš.
	5 220
	0,24
	10
	2,4

	5.17
	Keičiant vežamo grunto
atstumą kiekvienam 1,0 km atstumui pridėti
	1 maš.
	5 220
	0,24
	10
	2,4



Tarnybai paprašius[footnoteRef:14] paaiškinti, kokios faktinės aplinkybės lėmė, jog grunto transportavimo 6 m3 auto savivarčiais 1 km atstumu (Eil. Nr. 5.14) darbų buvo užsakyta ženkliai daugiau nei grunto transportavimo 12 m3 auto savivarčiais 1 km atstumu (Eil. Nr. 5.16), Perkančioji organizacija paaiškino[footnoteRef:15], jog dėl tankaus priemiesčio užstatymo, siaurų vietinių reikšmės gatvių, tankių individualių namų kvartalų didelių gabaritų technika (12 m3 auto savivarčiai) saugiai ir operatyviai naudoti nėra patogi, be to, dėl itin didelės ašies apkrovos gali sugadinti aplinkinių gatvių asfalto ar žvyro dangas [footnoteRef:16]. [14:  2026 m. liepos 10 d raštu Nr. 4S-969.]  [15:  2026 m. liepos 27 d. raštu Nr. S-19127(4.37Mr).]  [16:  „Pirkimo dalis Nr. 4 apima Zujūnų, Avižienių ir Riešės seniūnijas. Šioms teritorijoms būdingas itin tankus priemiesčio užstatymas, siauros vietinės reikšmės gatvės, tankūs individualių namų kvartalai. Daugelis šių seniūnijų vietinių kelių bei gatvių yra per siauri arba neturi apsisukimo aikštelių, kad juose galėtų saugiai manevruoti didžiagabaritė technika (12 m3 keturašiai savivarčiai). Saugiam ir operatyviam darbui atlikti buvo būtina naudoti mažesnius, manevringesnius 6 m3 dviašius arba triašius savivarčius.
Be to, vietinės reikšmės keliai ir gatvės (ypač žvyrkeliai pavasario / rudens atodrėkio metu) nėra pritaikyti sunkiasvoriam transportui. Naudojant 12 m3 savivarčius gruntui transportuoti, dėl itin didelės ašies apkrovos būtų kilusi reali grėsmė nepataisomai sugadinti aplinkinių gatvių asfalto ar žvyro dangas, suspausti kelkraščius ar pažeisti po keliu esančias inžinerines komunikacijas (vandentiekio, nuotekų tinklus). Siekiant išvengti papildomų savivaldybės lėšų poreikio sugadintos infrastruktūros atstatymui, prioritetas buvo teikiamas mažesnės masės (6 m3) transportui.“] 

Šie Perkančiosios organizacijos paaiškinimai parodo Pirkimo dalies Nr. 4 planavimo etape padarytas klaidas dėl planuojamų atlikti atskirų pozicijų darbų kiekio. Pažymėtina, kad Perkančiosios organizacijos paaiškinimuose nurodytos aplinkybės dėl Riešės seniūnijos kelių ir gatvių specifikos, Perkančiajai organizacijai buvo žinomos dar Pirkimo planavimo procese, t. y., kad sunki didelių gabaritų technika nėra tinkama darbams, tačiau būtent mažesnės masės (6 m3 auto savivarčiais) transportu Perkančioji organizacija suplanavo tik 1 305 mašinų, t. y. 75 % mažiau nei 5220 didesnės masės mašinų. Taigi, rūpestinga perkančioji organizacija, planuodama pirkimą, privalėjo įvertinti, kad 6 m³ savivarčių poreikis bus reikšmingai didesnis, o 12 m³ – mažesnis. Nepaisant to, Pirkimo dokumentuose nustatytas visiškai priešingas santykis. 
Lietuvos Aukščiausiasis Teismas[footnoteRef:17] yra nurodęs: „Kadangi Pirkimo sąlygose buvo nenurodyta apie 36 proc. pirkimo objekto apimties, dėl to papildomai asfaltuotino kelio plotas padidėjo daugiau kaip 50 proc., tai laikytina ne tik netinkamu, bet ir neteisėtu perkančiosios organizacijos poreikių nustatymu, suponuojančiu viešojo pirkimo procedūrų ir sutarčių vykdymo neskaidrumo grėsmę. Tiekėjams turi būti sudaromos galimybės varžytis dėl visos, objektyviai nustatytinos (inter alia, atsižvelgiant į pateisinamas paklaidas) pirkimo objekto apimties (kiekio), o ūkio subjektų lygiateisiškumas nesuderinamas su situacija, kai tikrasis pirkimo objektas, sudarius ir (ar) pradėjus vykdyti viešojo pirkimo sutartį, paaiškėja iš esmės tik vieninteliam viešojo pirkimo laimėtojui. Šių reikalavimų neatitinkančios situacijos didina perkančiųjų organizacijų piktnaudžiavimo riziką“. [17:  2021 m. balandžio 14 d. civilinėje byloje Nr. e3K-3-85-969/2021.] 

Iš Tarnybos turimų Pirkimo vertinimo metu surinktų duomenų nenustatyta pakankamai objektyvių aplinkybių, leidžiančių pagrįstai spręsti, kad Tiekėjui iki pasiūlymo pateikimo termino pabaigos buvo žinomi realiai numatomi Pirkimo objekto atskirų pozicijų darbų kiekiai, kurie reikšmingai skyrėsi nuo Pirkimo dokumentuose nurodytų preliminarių kiekių. Atitinkamai Tarnyba neturi pakankamo faktinio pagrindo konstatuoti, kad Tiekėjas sąmoningai suformavo pasiūlymo įkainių struktūrą, disponuodamas tokia informacija, t. y., nustatė mažesnius įkainius toms pozicijoms, kurių faktiniai užsakomi kiekiai buvo numatomi nedideli, ir didesnius įkainius toms pozicijoms, kurių faktiniai užsakomi kiekiai buvo numatomi reikšmingai didesni, taip siekdamas Pirkimo procedūrų metu pateikti konkurencingesnį pasiūlymą.
Todėl vien nustatyti atskirų pasiūlymo įkainių dydžių ir vėliau faktiškai užsakytų darbų kiekių skirtumai, neturint papildomos informacijos, savaime nėra pakankamas pagrindas spręsti apie Tiekėjo išankstinį atskirų pozicijų darbų kiekių žinojimą.
Tarnyba pažymi, kad tiekėjo teisė fiksuoto įkainio kainodaros atveju paskirstyti ekonominę riziką tarp atskirų pasiūlymo pozicijų savaime neatleidžia perkančiosios organizacijos nuo pareigos pirkimą suplanuoti ir pirkimo dokumentuose preliminarius kiekius nustatyti taip, kad pasiūlymų vertinimas kiek įmanoma objektyviau atspindėtų realiai numatomą pirkimo objekto poreikį. Priešingu atveju, Pirkimo dokumentuose nurodyta Pirkimo objekto apimtis neatspindi realaus poreikio, faktiškai susidarysiančio Sutarties vykdymo metu, todėl pigiausias pagal perkančiosios organizacijos nurodytus orientacinius (preliminarius) darbų kiekius, Pirkimą laimėjusio tiekėjo pasiūlymas nebūtinai lemia mažiausias faktines perkančiosios organizacijos išlaidas vykdant sutartį.
Atsižvelgdama į tai, kad Perkančioji organizacija dar iki Pirkimo procedūrų pradžios žinojo arba turėjo žinoti objektyvias Pirkimo dalies Nr. 4 aplinkybes, lemiančias didesnį mažesnės talpos transporto priemonių poreikį, tačiau Pirkimo dokumentuose nustatė šių aplinkybių neatitinkančius preliminarius darbų kiekius, Tarnyba konstatuoja, kad Perkančioji organizacija netinkamai suplanavo Pirkimo dalies Nr. 4 objekto apimtis, kurios lėmė Pirkimo vykdymą realaus numatomo poreikio neatitinkančiais preliminariais kiekiais.
Atsižvelgus į išdėstytą, Tarnyba konstatuoja, kad Perkančioji organizacija, nesikreipusi į Tiekėją paaiškinimų dėl Pirkimų dalyse Nr. 4 ir Nr. 5 pasiūlytų darbų įkainių pagrįstumo, netinkamai suplanavusi Pirkimo dalies Nr. 4 objekto apimtis, pažeidė Įstatymo 17 straipsnio 1 dalyje įtvirtintą skaidrumo ir lygiateisiškumo principą, 17 straipsnio 2 dalies 1 punkte nustatytą pareigą siekti, kad prekėms, paslaugoms ar darbams įsigyti skirtos lėšos būtų naudojamos racionaliai, 45 straipsnio 3 dalies nuostatas. 

	2. 
	 Įstatymo 17 straipsnio 1 dalis[footnoteRef:18], 35 straipsnio 4 dalis[footnoteRef:19], 87 straipsnio 2 dalies 3 punktas[footnoteRef:20], 89 straipsnio 4 dalies 3 punktas[footnoteRef:21], 89 straipsnio 5 dalis[footnoteRef:22], Kainodaros taisyklių nustatymo metodikos (toliau – Kainodaros metodika) [footnoteRef:23] 36.2.3 papunktis[footnoteRef:24]. [18:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.]  [19:  „Perkančioji organizacija pirkimo dokumentus rengia vadovaudamasi šio įstatymo nuostatomis. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkančioji organizacija – nupirkti tai, ko reikia“.]  [20:  „Pirkimo sutartyje, kai ji sudaroma raštu, turi būti nustatyta: <...> 3) kainodaros taisyklės, nustatytos pagal Viešųjų pirkimų tarnybos patvirtintą metodiką“.]  [21:  „Pirkimo sutarties ar preliminariosios sutarties pakeitimas jos galiojimo laikotarpiu laikomas esminiu pagal šio straipsnio 1 dalies 5 punktą, kai juo pakeičiamas pirkimo sutarties ar preliminariosios sutarties bendrasis pobūdis. Bet kuriuo atveju esminiais pirkimo sutarties ar preliminariosios sutarties pakeitimais laikomi tokie pakeitimai, kai tenkinama bent viena iš šių sąlygų (šio straipsnio 1 ir 2 dalyse nurodytais atvejais į šias sąlygas neatsižvelgiama):
<...> 3) dėl pakeitimo labai padidėja pirkimo sutarties ar preliminariosios sutarties apimtis“.]  [22:  „Jeigu pirkimo sutarties ar preliminariosios sutarties pakeitimas atliekamas kitais negu apibrėžti šio straipsnio 1 ir 2 dalyse atvejais, tokiam pakeitimui atlikti turi būti atliekama nauja pirkimo procedūra pagal šio įstatymo reikalavimus“.]  [23:  patvirtinta Tarnybos direktoriaus 2017 m. birželio 28 d. įsakymu Nr. 1S-95 (redakcija nuo 2022 m. gruodžio 31 d.).]  [24:  „36.2.  kai perkami darbai ir pirkimo vykdytojas negali pakankamai tiksliai prognozuoti darbų apimties ir (ar) kiekių: <...> 36.2.3.   pradinės sutarties vertė bus lygi maksimaliai pirkimui skirtai lėšų sumai be PVM pirkimo dokumentuose ir sutartyje nurodytų darbų įsigijimui tiekėjo pasiūlyme nurodytais įkainiais be PVM“.] 


	Pirkimo sąlygų priedo Nr. 4 „Pirkimo sutarties projektas“ 1.3 papunktyje nurodyta, kad: „orientaciniai Darbų kiekiai, darbų savybės, reikalavimai atliekamiems darbams, nurodyti techninėje specifikacijoje“, 1.4. punkte nurodyta, kad: „Darbai atliekami pagal Užsakovo pateiktus Rangovui užsakymus ir juose nurodytus kiekius“. 2.1 punkte numatyta, kad: „Sutarties kainos nustatymui taikomas fiksuoto įkainio nustatymo būdas. Darbų įkainiai, nustatyti pagal atviro konkurso, įvykusio <...> rezultatus, nurodyti šios Sutarties 3 priede „Sutarties įkainiai“, 2.3 punkte nustatyta, kad: „Sutarties kaina (galutinė kaina), kurią Užsakovas turės sumokėti Rangovui, priklauso nuo vykdant Sutartį atliktų Darbų apimties“.
Atkreiptinas dėmesys, kad Kainodaros metodikos 36.2 papunktyje numatyta, kad: „kai perkami darbai ir pirkimo vykdytojas negali pakankamai tiksliai prognozuoti darbų apimties ir (ar) kiekių: 36.2.1. pirkimo dokumentuose ir sutartyje turi nurodyti darbų aprašymą, medžiagų specifikacijas ir minimalius, preliminarius arba maksimalius darbų kiekius bei maksimalią pirkimui skirtų lėšų sumą, o tiekėjai, teikdami pasiūlymus, nurodytus darbus turi įkainoti <...>. 36.2.3. pradinės sutarties vertė bus lygi maksimaliai pirkimui skirtai lėšų sumai be PVM pirkimo dokumentuose ir sutartyje nurodytų darbų įsigijimui tiekėjo pasiūlyme nurodytais įkainiais be PVM“.
2023 m. vasario 24 d. Komisija posėdyje (protokolo Nr. VP2-58) priėmė sprendimą „nustatyti orientacinę paslaugų[footnoteRef:25] pirkimo vertę <...> IV dalyje 19 890 000,00 Eur su PVM, V pirkimo dalyje 5 670 000,00 Eur su PVM“. Nors Komisijos protokole nurodyta kaip orientacinės atskiroms Pirkimo dalims skirtos lėšų sumos, Pirkimo paraiškoje[footnoteRef:26] šios vertės nurodytos kaip maksimalios, todėl laikytina, kad šios lėšų sumos yra ir maksimalios Pirkimo dalims Nr. 4 ir Nr.  5 skirtos lėšų sumos, nes kitų sumų Komisijos protokoluose ir vidiniuose Pirkimo dokumentuose nebuvo nustatyta. Pirkimo sąlygose buvo nustatyta fiksuoto įkainio kainodara, pagal kurią Tiekėjo pasiūlyti atskirų darbų įkainiai yra fiksuoti, tačiau galutinė Tiekėjui mokėtina suma priklauso nuo faktiškai užsakytų ir atliktų darbų kiekių. Pažymėtina, kad pagal Kainodaros metodikos 36.2.1 ir 36.2.3 papunkčius, Pirkimo dokumentuose ir Sutartyse Nr. 4 bei Nr. 5 turėjo būti nurodytos Sutarčių Nr. 4 ir Nr. 5 vertės – maksimaliai Pirkimo dalims Nr.4 ir Nr. 5 skirtos lėšų sumos, tačiau buvo nurodytos Tiekėjo pasiūlymų kainos (apskaičiuotos sudauginus darbų kiekius iš Tiekėjo pasiūlytų įkainių). Tai reiškia, kad Pirkimo dokumentai buvo neaiškūs, nes Pirkimo sąlygose nebuvo nurodyta, kokia yra pradinė sutarties vertė – maksimali Pirkimo dalims Nr. 4 ir Nr. 5 skirta lėšų suma be PVM, todėl tiek Pirkime dalyvavę tiekėjai, tiek Pirkimo dalis Nr. 4 ir Nr. 5 laimėjęs Tiekėjas nežinojo pradinių sutarčių verčių. [25:  Tarnybos pastabėjimu, turėtų būti vartojama sąvoka „darbų“.]  [26:  2023 m. vasario 23 d. Nr. VP7-36.] 

Viešųjų pirkimų tarnyba Statybos darbų pirkimų gairėse, aiškindama fiksuoto įkainio kainodaros taikymą, yra nurodžiusi, kad sutarties vykdymo metu faktiškai gali būti įsigyjami didesni arba mažesni darbų kiekiai, nei nurodyti pirkimo dokumentuose, tačiau už faktiškai atliktus darbus atsiskaitoma pagal sutartyje nustatytus įkainius neviršijant pradinės sutarties vertės, o jeigu iš anksto buvo numatyta galimybė įsigyti didesnius faktinius darbų kiekius – neviršijant tokiems darbams iš anksto nustatytos papildomos lėšų sumos[footnoteRef:27]. [27:  https://vpt.lrv.lt/lt/metodine-pagalba/pirkimu-vykdytojams_3/gaires-ir-rekomendacijos/ ] 

Iš Tarnybai pateiktų duomenų[footnoteRef:28] nustatyta, kad faktinė Sutarties Nr. 4 vertė yra 22 365 437,44 Eur be PVM (27 062 179,30 Eur su PVM), t. y. 36,06 % viršijant maksimalią Pirkimo daliai Nr. 4 skirtą lėšų sumą 16 438 016,53 Eur be PVM (19 890 000,00 Eur su PVM). [28:  SABIS ir E. sąskaitų išrašai.] 

Faktinė Sutarties Nr. 5 vertė yra 6 749 026,99 Eur be PVM, t. y. 44,03 proc. viršijanti maksimalią Pirkimo daliai Nr. 5 skirtą lėšų sumą 4 685 950,41 Eur be PVM (5 670 000,00 Eur su PVM).
Atkreiptinas dėmesys, kad Sutarčių Nr. 4 ir Nr. 5 keitimų (susitarimų) dėl papildomų lėšų skyrimo nebuvo atlikta. Vertinant viešojo pirkimo sutarties vykdymo teisėtumą reikšmingas ne vien sutarties pakeitimo (ne)įforminimas, bet faktinis sutartinių santykių turinys. Perkančiajai organizacijai užsakant, priimant ir apmokant darbus, jų bendra vertė reikšmingai viršijo maksimalias Sutarčių Nr. 4 ir Nr. 5 vertes.
Pažymėtina, kad fiksuoto įkainio kainodara leidžia atsiskaityti už faktiškai atliktus kiekius, tačiau savaime nesuteikia teisės neribotai didinti maksimalią Pirkimo dalims Nr. 4 ir Nr. 5 skirtas lėšų sumas ir jas viršyti.
Įstatymo 89 straipsnio 1 dalies 1 punkte nustatyta, kad pirkimo sutartis jos galiojimo laikotarpiu gali būti keičiama neatliekant naujos pirkimo procedūros, kai pakeitimas, neatsižvelgiant į jo piniginę vertę, iš anksto buvo aiškiai, tiksliai ir nedviprasmiškai suformuluotas pirkimo dokumentuose nustatant sutarties peržiūros sąlygas ar pasirinkimo galimybes, įskaitant perkamų kiekių ir apimties pakeitimą. Pirkimo dokumentuose turi būti nurodyta galimų pakeitimų ar pasirinkimo galimybių apimtis, pobūdis ir aplinkybės, kuriomis tai gali būti atliekama.
Pažymėtina, kad Pirkimo dokumentuose nebuvo nustatytos sąlygos, kokia konkrečia suma arba procentine dalimi gali būti viršijamos pradinės Sutarčių Nr. 4 ir Nr. 5 vertės, taip pat nebuvo nurodytos aiškios aplinkybės, kurioms esant toks padidinimas galėtų būti atliekamas.
Atsižvelgiant į tai, kad Sutartyse Nr. 4 ir Nr. 5 buvo nurodyta, kad bus apmokama pagal įkainius nurodytus pasiūlyme, o pagal Kainodaros metodiką, Sutartyse Nr. 4 ir Nr. 5 turėjo būti nurodyta maksimali Pirkimo dalims Nr. 4 ir Nr. 5 skirta lėšų suma, kuri yra ir pradinės sutarties vertė, bet šios vertės Sutartyse Nr. 4 ir Nr. 5 nebuvo nurodytos, taip pat į tai, kad Pirkimo dalių Nr. 4 ir Nr. 5 maksimali vertė, o ir Sutarčių Nr. 4 ir Nr. 5 vertės buvo pasiektos ir viršytos: Sutarties Nr. 4 faktinė vertė, palyginus su maksimalia Pirkimui skirta lėšų suma, padidėjo 36,06 proc., o Sutarties Nr. 5 – 44,03 proc., Tarnybos vertinimu, tokie pokyčiai yra reikšmingi ir atitinka Įstatymo 89 straipsnio 4 dalies 3 punkte nustatytą esminio sutarties pakeitimo požymį – dėl Sutarčių Nr. 4 ir Nr. 5 vykdymo labai padidėjo jų apimtis.
Įstatymo 89 straipsnio 4 dalies 3 punkte nustatyta, kad sutarties pakeitimas bet kuriuo atveju laikomas esminiu, kai dėl pakeitimo labai padidėja pirkimo sutarties apimtis.
Įstatymo 89 straipsnio 5 dalyje imperatyviai nustatyta, kad jeigu pirkimo sutarties pakeitimas atliekamas kitais negu šio straipsnio 1 ir 2 dalyse apibrėžtais atvejais, tokiam pakeitimui atlikti turi būti atliekama nauja pirkimo procedūra pagal Įstatymo reikalavimus.
Lietuvos Aukščiausiojo Teismo[footnoteRef:29] pažymima, kad: „VPĮ 89 straipsnyje įtvirtintos išsamios viešojo pirkimo sutarčių keitimo materialiosios taisyklės, kurių pagrindu šalys gali pakeisti tarpusavio sutartinius santykius ir pagal kurias vertinamas tokių veiksmų atlikimo teisėtumas. Be iš jurisprudencijos išplaukusios esminio sutarties pakeitimo koncepcijos, įtvirtintos VPĮ 89 straipsnio 4 dalyje, kurioje detalizuojami kaip esminiai ir draudžiami sutarčių pakeitimo atvejai“. [29:  2020 m. spalio 14 d. nutartis civilinėje byloje Nr. e3K-3-39-378. ] 

Atsižvelgdama į pirmiau nustatytų aplinkybių visumą, Tarnyba konstatuoja, kad Perkančioji organizacija, vykdydama Sutartis Nr. 4 ir Nr. 5, be Įstatyme nustatyto teisėto pagrindo, reikšmingai padidino Sutarčių Nr. 4 ir Nr. 5 apimtis.
Pirkimo dokumentuose nebuvo nustatyta Įstatymo 89 straipsnio 1 dalies 1 punkto reikalavimus atitinkanti aiški, tiksli ir nedviprasmiška Sutarčių Nr. 4 ir Nr. 5 keitimo tvarka ir sąlygos, leidžiančios tokia apimtimi padidinti Sutarčių Nr. 4 ir Nr. 5 vertes, o nustatytas Sutarčių apimties padidėjimas laikytinas esminiu Sutarčių Nr. 4 ir Nr. 5 pakeitimu Įstatymo 89 straipsnio 4 dalies 3 punkto prasme.
Perkančioji organizacija, papildomą darbų apimtį įsigijusi pagal Sutartis Nr. 4 ir Nr. 5, nors dėl tokio Sutarčių Nr. 4 ir Nr. 5 apimties padidinimo turėjo būti taikomas Įstatymo 89 straipsnyje nustatytas sutarties pakeitimo pagrindas arba atliekama nauja pirkimo procedūra, taip pat nesivadovavusi Kainodaros metodikos 36.2.3 papunkčiu, nes Pirkimo dokumentuose ir Sutartyse Nr. 4 ir Nr. 5 tinkamai nenurodė pradinių Sutarčių Nr. 4 ir Nr. 5 verčių, pažeidė Įstatymo 17 straipsnio 1 dalyje įtvirtintus skaidrumo ir lygiateisiškumo principus, 35 straipsnio 4 dalies, 87 straipsnio 2 dalies 3 punkto, 89 straipsnio 4 dalies 3 punkto ir 89 straipsnio 5 dalies bei Kainodaros metodikos 36.2.3 punkto nuostatas.

IV dalis. Sprendimas

	Tarnyba konstatuoja, kad Perkančioji organizacija, nesikreipusi į Tiekėją paaiškinimų dėl Pirkimų dalyse Nr. 4 ir Nr. 5 darbų įkainių pagrįstumo, netinkamai suplanavusi Pirkimo dalies Nr. 4 objekto apimtis, papildomą darbų apimtį įsigijusi pagal Sutartis Nr. 4 ir Nr. 5, nors dėl tokio Sutarčių Nr. 4 ir Nr. 5 apimties padidinimo turėjo būti taikomas Įstatymo 89 straipsnyje nustatytas sutarties pakeitimo pagrindas arba atliekama nauja pirkimo procedūra, taip pat nesivadovavusi Kainodaros metodikos nuostatomis, pažeidė Įstatymo 17 straipsnio 1 dalyje įtvirtintą skaidrumo principą, 17 straipsnio 2 dalies 1 punkte nustatytą pareigą siekti, kad prekėms, paslaugoms ar darbams įsigyti skirtos lėšos būtų naudojamos racionaliai, 35 straipsnio 4 dalies, 45 straipsnio 3 dalies, 87 straipsnio 2 dalies 3 punkto, 89 straipsnio 4 dalies 3 punkto ir 89 straipsnio 5 dalies bei Kainodaros metodikos 36.2.3 punkto nuostatas, tačiau atsižvelgdama į tai, kad Sutartys Nr. 4 ir Nr. 5 yra įvykdytos, Tarnyba apsiriboja šios išvados II dalyje kvalifikuotų pažeidimų konstatavimu.
Pažymėtina, kad Įstatymo ar jo įgyvendinamųjų teisės aktų pažeidimas perkančiosios organizacijos vadovui ar jo įgaliotiems asmenims, viešojo pirkimo komisijos nariams, balsavusiems už neteisėto sprendimo priėmimą, ekspertams, perkančiosios organizacijos valstybės tarnautojams ar darbuotojams užtraukia Lietuvos Respublikos administracinių nusižengimų kodekso 184 straipsnyje[footnoteRef:30] nustatytą administracinę atsakomybę.   [30:  „1. Lietuvos Respublikos viešųjų pirkimų įstatymo <...> ir šių įstatymų įgyvendinamųjų teisės aktų pažeidimas užtraukia įspėjimą arba baudą perkančiųjų organizacijų <...> ar jų įgaliotiems asmenims, viešojo pirkimo <...> komisijos nariams, balsavusiems už neteisėto sprendimo priėmimą, ekspertams, perkančiųjų organizacijų <...> valstybės tarnautojams ar darbuotojams nuo dviejų šimtų penkiasdešimt iki trijų tūkstančių eurų.
2. Šio straipsnio 1 dalyje numatytas administracinis nusižengimas, padarytas pakartotinai, užtraukia baudą nuo dviejų tūkstančių iki šešių tūkstančių eurų.“] 




Pastabos

	1. Tarnyba rekomenduoja Perkančiajai organizacijai, vykdant analogiškus pirkimus ateityje, tais atvejais, kai tiekėjo pasiūlyti atskirų prekių, paslaugų ar darbų įkainiai reikšmingai skiriasi tiek paties tiekėjo pačio tiekėjo pasiūlymo apimtyje, tiek nuo kitų tiekėjų analogiškų darbų įkainių, yra itin maži ar simboliniai ir dėl to kyla pagrįstų abejonių dėl jų realumo bei ekonominio pagrįstumo, pasinaudoti jai suteikta diskrecijos teise ir kreiptis į tiekėją dėl tokių įkainių pagrindimo neįprastai mažos kainos aspektu. 
2. Tarnyba rekomenduoja Perkančiajai organizacijai, vykdant analogiškus pirkimus ateityje, įsivertinti tikslingumą pirkimo dokumentuose grunto transportavimo darbus nurodyti pagal konkrečios talpos transporto priemones (pavyzdžiui, 6 m³ ir 12 m³ autosavivarčius). Tais atvejais, kai pirkimo objekto pobūdis ir darbų vykdymo sąlygos nereikalauja naudoti konkretaus tūrio transporto priemonių, tikslinga įvertinti galimybę grunto transportavimo darbus apibrėžti pagal faktiškai transportuojamo grunto kiekį ir transportavimo atstumą, pavyzdžiui, nustatant matavimo vienetą m³·km. Tokiu atveju tiekėjai įkainotų 1 m³ grunto transportavimą nustatytu atstumu, o konkrečių transporto priemonių pasirinkimas galėtų būti paliekamas tiekėjui, atsižvelgiant į darbų vykdymo vietoje galiojančius eismo, transporto priemonių masės, gabaritų ir kitus taikomus ribojimus.
3.  Tarnyba rekomenduoja stiprinti darbuotojų, dalyvaujančių pirkimų inicijavimo, vykdymo bei sutarčių vykdymo ir kontrolės procesuose, kompetencijas, organizuoti periodinius, darbuotojų atliekamoms funkcijoms pritaikytus mokymus, siekiant mažinti netinkamo pirkimų inicijavimo, vykdymo, sutarčių priežiūros rizikas. Perkančioji organizacija turi siekti užtikrinti, kad pirkimų iniciatoriai gebėtų tinkamai identifikuoti pirkimo poreikį, pagrįstai nustatyti pirkimo objekto apimtį. Už sutarčių vykdymą atsakingi asmenys turi užtikrinti faktinę sutartinių įsipareigojimų, sutarties vertės, terminų, kiekių, pratęsimo galimybių ir kitų esminių sutarties sąlygų kontrolę bei laiku identifikuoti galimas sutarties vykdymo rizikas. 
4. Primintina, kad Tarnyba 2025 m. yra atlikusi 6 pirkimo vykdytojų sudarytų kelių tiesimo ir remonto darbų pirkimo sutarčių vykdymo valdysenos tikrinimus, kurių metu nustatė tiek trūkumų, tiek gerosios praktikos, ir rekomenduoja su jomis susipažinti, siekiant tobulinti pirkimų inicijavimo ir sutarčių priežiūros procesus perkančiojoje organizacijoje[footnoteRef:31]. [31:  https://vpt.lrv.lt/lt/naujienos-3/keliu-tiesimo-ir-remonto-darbu-sutarciu-valdysena-kas-veikia-tinkamai-o-ka-butina-keisti-dWM/?utm_source=chatgpt.com ] 

Grunto transportavimas 6 m3 auto savivaréiais

5.14 1 ma3. | 1305 150.00 195.750.00
1 km atstumu

5.15 Kei¢iant vezamo grunto atstumg kiekvienam 1 ma3. | 1305 150.00 195.750.00
1,0 km atstumui prideti

5.16 Grunto transportavimas 12 m3 auto 1 mas. | 5220 0.24 1.252.80
savivar¢iais 1 km atstumu

5.17 Keitiant vezamo grunto atstumg Kiekvienam I mas. | 5220 0.24 1.252.80

1,0 km atstumui pridéti

Grunto transportavimas 6 m3 auto savivarciais

5.14 1 mas. | 600 150.00 90.000.00
1 km atstumu

5.15 Kei¢iant vezamo grunto atstuma kiekvienam 1 mas. | 600 150.00 90.000.00
1,0 km atstumui pridéti

5.16 Grunto transportavimas 12 m3 auto 1 mas. | 900 0.24 216.00
savivar¢iais 1 km atstumu

517 Keiciant vezamo grunto atstuma kiekvienam 1 mas. | 900 0.24 216.00

1,0 km atstumui prideti





